Atle Steinsfjord

Atle Steinsfjord (født 1. september 1905, død 4. desember 1987) var en norsk tegneserietegner og illustratør. Av utdanning hadde Steinsfjord middelskolen, men ingen artium. På slutten av 1920-tallet og begynnelsen av 1930-tallet tok han tegneskolen. 

Steinsfjords mest kjente tegneserie var Jens Båtsmann som gikk i magasinet Skib O'Hoi fra 1945 til 1947. Atle Steinsfjord hadde god kjennskap til det maritime miljøet, men det er uvisst om det er av den grunn han ble bedt om å tegne denne serien.

Samtidig med Jens Båtsmann, tegnet Steinsfjord også en annen tegneserie i Skib O'Hoi. Det var stripeserien n' Krestjan kvart. Denne serien gikk i bladet fra 1945 til 1946.

I 1958 tegnet Atle Steinsfjord forsiden til Vangsgutanes julealbum (nr 17). I 1966 bidro Steinsfjord med to tegnede sider i Vangsgutanes julealbum.

Tegneserier 
 Jens Båtsmann (Skib O'Hoi 1945 – 1947)
 n' Krestjan kvart (Skib O'Hoi 1945 – 1946)
 Vangsgutane (forside: 1958)
 Vangsgutane (to sider: 1966)

Bokillustrasjoner 
 Robinson Crusoe (Fredhøis Forlag) bind 1 og 2 (årstall ukjent).
 Den hellige krig av John Bunyan (Norsk litteraturselskap) 1946.
 En pilegrims vandring av John Bunyan (Norsk litteraturselskap) 1946.

Omslagsillustrasjoner 
 Andlet til andlet av Ragna Rusten (Fonna Forlag).
 Frode av Karl Øvretveit (Fonna Forlag).
 Bergulv av Magne Østby (Fonna Forlag).
 Mustela av Magne Østby (Fonna Forlag).
 Det flør og fjørar av Knut Huse (Fonna Forlag).

Illustrasjoner i magasin 
 Den gamle spillplassen av Thorleif Sæther (Barnebladet Magne nr 1). 1977.
 Jenta som gikk til regnbuen av Eli Erichsen (Barnebladet Magne nr 2). 1977.
 Den store Mina av Reidar Brodtkorb (Barnebladet Magne nr 3). 1977.

Referanser 

Norske tegneserieskapere
Norske tegnere
Norske illustratører